П Р О Т О К О Л   № 12

от заседанието на КОМИСИЯ ПО
АНАЛИЗ И ОТЧИТАНЕ СТЕПЕНТА НА НАТОВАРЕНОСТ
НА ОРГАНИТЕ НА СЪДЕБНАТА ВЛАСТ,
проведено на 04.12.2012 г.

Днес, 04.12.2012 г. /вторник/ от 14:30 ч. се проведе заседание на Комисията по анализ и отчитане степента на натовареност на органите на съдебната власт /КАОСНОСВ/ при ВСС, в състав: 

ПРЕДСЕДАТЕЛ:
ЗАМ.-ПРЕДСЕДАТЕЛ:
и ЧЛЕНОВЕ:	Калин Калпакчиев
Елка Атанасова
Галина Карагьозова
Камен Ситнилски
Румен Боев
Юлиана Колева
Румен Георгиев
Камен Иванов - отсъства
Мария Кузманова
Милка Итова - отсъства	

На заседанието присъстваха и експертните сътрудници към комисията:
- Красимира Василева – началник-отдел „ЮОДКВСС” в дирекция „Правна”;
- Румен Митев – главен експерт „Съдебна статистика”.

1. ОТНОСНО: Искане от проф. Райна Бърдарева – кмет на община Шабла, за разкриване на нов съдебен район.
Приложение: Писмо вх. № 04-00-144/26.11.2012 г. от Министерство на правосъдието"

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :
1.1. ПРИЕМА за сведение писмото от кмета на община Шабла, като направеното в него искане ще бъде предмет на обсъждане на следващо заседание на комисията, след изготвяне на цялостен анализ за натовареността на органите на съдебната власт.
1.2. ИЗПРАЩА решението по т. 1 на кмета на община Шабла за сведение.

2. ОТНОСНО: Молба за увеличаване на щата на Районен съд гр. Монтана с една щатна бройка за длъжността „съдия”.
Приложение: Писмо вх. № 11-03-966/27.11.2012 г. от председателя на РС – гр. Монтана.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :
2.1. ПРИЕМА за сведение молбата на председателя на Районен съд гр. Монтана, като искането за увеличаване на щата на РС-Монтана с една щатна бройка за длъжност „съдия” ще бъде обсъдено в следващо заседание на комисията, след изготвяне на цялостен анализ и пълна картина на натовареността на органите на съдебната власт, както и разместване на свободни незаети щатни бройки.
2.2. ИЗПРАЩА решението по т. 2 на председателя на Районен съд гр. Монтана за сведение.

3. ОТНОСНО: Постъпили предложения за членове на сформираната Работна група за изготвяне на средносрочна стратегия на човешките ресурси в съдебната система.
Приложение: съгласно текста.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :
3.1. Приема за сведение посочените в предложенията участници в Работната група за изготвяне на средносрочна стратегия на човешките ресурси в съдебната система.

4. ОТНОСНО: Обсъждане на дневния ред на първата среща на работната група за изготвяне на средносрочна стратегия на човешките ресурси в съдебната система.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :
4.1. Определя дата за първа среща на работната група - 11.12.2012 г., вторник, от 11:30 ч. в сградата на ВСС, за когато да бъдат уведомени участниците в работната група.
4.2. Обсъждане на целите и насоките за работа на работната група.
4.3. Запознаване на членовете на работната група с напредъка по анализиране на средната натовареност на органите на съдебната власт и предприемането на временни мерки за преодоляване на неравномерната натовареност.
4.4. Запознаване членовете на работната група с изготвения от Министерството на правосъдието проект на ЗИД на ЗСВ в частта му относно натовареността на органите на съдебната власт и индивидуалната натовареност на магистратите.

ПРЕДСЕДАТЕЛ
НА КОМИСИЯТА:         / п /

КАЛИН КАЛПАКЧИЕВ